15/01/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
DH. V15.69251. UTE AFPE Ferrol. Ferrol

ANUNCIO DE INFORMACIÓN PÚBLICA CLAVE: DH. V15.69251 UTE AFPE FERROL, de conformidade co artigo 116 do Regulamento Xeral de Costas, solicita autorización para o vertido dun caudal máximo de 814.574,88 m 3 /ano de augas residuais depuradas á ría de Ferrol procedentes da execución, dende a boca leste, do túnel de Brión enmarcado na Obras «Accesos ferroviarios ao Porto Exterior de Ferrol» (t. m. Ferrol). As augas residuais procedentes das filtracións e da maquinaria empregada na perforación do túnel (813.979,2 m 3 /ano) xunto coas augas residuais de escorrega xeradas na plataforma de traballo previo paso por unha arqueta desareadora-desengraxadora (595,68 m 3 /ano) son tratadas conxuntamente nun sistema de depuración deseñado para un caudal de 100 m 3 /h e constituído polos seguintes elementos:  Balsa en formigón armado de 13,7 x 5 x 2,8 m 3 totais, constituída por 4 compartimentos dispostos en serie: o primeiro, de recepción/decantación, que recibe as augas residuais procedentes das filtracións e da maquinaria de perforación; o segundo, de decantación, que recibe as augas residuais de escorrega xeradas na plataforma de traballo; o terceiro, de pre-corrección de pH por inxección de CO2; e o último, de bombeo ao tratamento físico-químico.  Sistema de tratamento físico-químico constituído por: – Inxección de coagulante e floculante nas conducións de impulsión. – Dous decantadores en aceiro ao carbono de 45 m 3 de volume unitario (cada un deles de 3,5 m de diámetro e 6 m de altura) dispostos en paralelo. – Depósito de corrección final de pH en PRFV de 14 m 3 de volume (de 2,4 m de diámetro e 3 m de altura), dotado de dosificación de CO2 e axitación. – Os lodos xerados no tratamento das augas residuais son enviados a un depósito acondicionador de lodos de 1,10 m 3 de capacidade, sendo posteriormente deshidratados nun filtro prensa. As augas residuais de filtrado envíanse ao bombeo de cabeceira ao tratamento físico-químico. As augas residuais depuradas procedentes do depósito de corrección final de pH vértense á ría de Ferrol a través dunha condución de polietileno de 300 mm de diámetro e duns 68 m de lonxitude no punto de coordenadas UTM (ETRS89): X=559.966; Y=4.814.864. As augas residuais fecais xeradas nos aseos existentes na zona de instalacións auxiliares conectaranse á rede de saneamento municipal. O que se fai público para xeral coñecemento por un prazo de VINTE (20) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentalas súas reclamacións, durante o prazo sinalado, no Concello de Ferrol; nas oficinas da entidade pública empresarial Augas de Galicia da Consellería de Infraestruturas e Mobilidade sitas na praza Camilo Díaz Baliño de Santiago de Compostela; e no Servizo Territorial Norte de Augas de Galicia sito no Edificio administrativo da Xunta de Galicia en Monelos, na rúa Vicente Ferrer, núm.2 - 9.º andar da Coruña; onde se atopa exposto o proxecto para que poida ser examinado por quen desexe. Santiago de Compostela, 16 de decembro de 2019. Xefa da Área de Vertidos Lupicina Raphaela Mojon Madera